b'\n_START_ARTICLE_\nSergei T\xc5\xa1epikov\n_START_PARAGRAPH_\nSergei Vladimirovit\xc5\xa1 T\xc5\xa1epikov (ven. \xd0\xa1\xd0\xb5\xd1\x80\xd0\xb3\xd0\xb5\xd0\xb9 \xd0\x92\xd0\xbb\xd0\xb0\xd0\xb4\xd0\xb8\xd0\xbc\xd0\xb8\xd1\x80\xd0\xbe\xd0\xb2\xd0\xb8\xd1\x87 \xd0\xa7\xd0\xb5\xd0\xbf\xd0\xb8\xd0\xba\xd0\xbe\xd0\xb2, s. 30. tammikuuta 1967, Hor, Habarovskin aluepiiri, Ven\xc3\xa4j\xc3\xa4) on ven\xc3\xa4l\xc3\xa4inen entinen ampumahiiht\xc3\xa4j\xc3\xa4. H\xc3\xa4n kilpaili neljiss\xc3\xa4 olympialaisissa ja edusti kolmea eri joukkuetta: 1988 Neuvostoliittoa, 1992 Itsen\xc3\xa4isten valtioiden yhteis\xc3\xb6n j\xc3\xa4senmaiden ja Georgian muodostamaa yhdistynytt\xc3\xa4 joukkuetta ja 2006 Ven\xc3\xa4j\xc3\xa4\xc3\xa4._NEWLINE_T\xc5\xa1epikov voitti olympiakultaa viestiss\xc3\xa4 1988 ja 10 kilometrill\xc3\xa4 1994, hopeaa viesteist\xc3\xa4 1992, 1994 ja 2006 sek\xc3\xa4 pronssia 10 kilometrill\xc3\xa4 1988. Maailmanmestaruuden T\xc5\xa1epikov voitti kaksi kertaa ja saavutti kuusi hopeamitalia._NEWLINE_Maailmancupin h\xc3\xa4n voitti kaksi kertaa vuosina 1990 ja 1991. Osakilpailuvoittoja h\xc3\xa4nell\xc3\xa4 on viisi kappaletta._NEWLINE_T\xc5\xa1epikov kilpaili maastohiiht\xc3\xa4j\xc3\xa4n\xc3\xa4 1990-luvun lopulla olympia- ja MM-tasolla. H\xc3\xa4n lopetti uransa kauteen 2006-2007.'